PolyAgent/wiki_georgian_en_parallel_20231101 huggingface dataset:
სატევარი (სნაიპერული შაშხანა)

სატევარი (სნაიპერული შაშხანა)
„სატევარი“ — სსსტც „დელტას“ დიზაინით მოდულური სქემით შექმნილი ზუსტი სროლისთვის განკუთვნილი სნაიპერული შაშხანა სხვადასხვა მანძილებზე სამუშაოდ. შაშხანის გამოყენება შესაძლებელია როგორც სამხედრო დანიშნულებით, ასევე სპორტული სნაიპინგისთვის. იარაღი არსებობს შვიდი მოდიფიკაციით, განსხვავებული კალიბრით, დანიშნულებით და ტექნიკური მონაცემებით.
მოდიფიკაციები და აღწერა
მოდიფიკაციები
„სატევარის“ მოდიფიკაციებია:
.308 Winchester – სტანდარტული ვაზნით 800 მეტრამდე მანძილზე ზუსტი სროლისთვის.
.300 WM – სტანდარტული ვაზნით 1000 მეტრამდე მანძილზე ზუსტი სროლისთვის.
.300 Norma Magnum – სტანდარტული ვაზნით 1400 მეტრამდე მანძილზე ზუსტი სროლისთვის.
.338 LM – სტანდარტული ვაზნით 1200 მეტრამდე მანძილზე ზუსტი სროლისთვის.
.338 GBM – სპეციალური სნაიპერული ვაზნით, 1800 მეტრამდე მანძილზე ზუსტი სროლისთვის.
.375 GBM – სპეციალური სნაიპერული ვაზნით, 1800 მეტრამდე მანძილზე ზუსტი სროლისთვის.
.50 BMG – ანტიმატერიული შაშხანა 2500 მეტრ მანძილზე სამუშაოდ.
აღწერა
თითოეული მოდიფიკაცია აღჭურვილია გრძივად მოსრიალე მექანიკური საკეტით და აქვს რეგულირებადი სასხლეტი, რომლის ძალვის რეგულირება შესაძლებელია 0,2 დან 1,2 კგ-მდე. შაშხანა აღჭურვილია უკანა რეგულირებადი საყრდენი ფეხით (მონოპოდი) და წინა ორფეხათი (ბიპოდი). შაშხანაზე შესაძლებელია როგორც Harris Bipods-ის ასევე Versa-Pod Bipod-ის სტილის ორფეხას დაყენება. სპეციალური სნაიპერული კონდახი აღჭურვილია ვერტიკალურ სიბრტყეში რეგულირებადი სალოყით და ორ სიბრტყეში რეგულირებადი მხრის საბჯენით. შაშხანას აქვს სპეციალური სნაიპერული ერგონომიკული, ორთოპედიული სახელური რომელიც აიოლებს იარაღის მართვას და ნაკლებად ძაბავს ხელის მტევნის კუნთებს, რაც ზუსტი სროლის წინაპირობაა. ლულა ბოლოვდება აქტიურ-რეაქტიული 5 კამერიანი ლულის მუხრუჭით, რომელიც სროლისას წარმოქმნილ უკუცემის ენერგიას მნიშვნელოვნად ამცირებს. ვაზნების მიწოდების სისტემა ორი ტიპისაა, კლასიკური სქემის მჭიდით და ერთეულოვანი დატენვით.
მონაცემები
რესურსები ინტერნეტში
სნაიპერული შაშხანა “სატევარი” www.delta.gov.ge
საქართველოში ახალი სნაიპერული შაშხანა დამზადდა sputnik-georgia.com
სქოლიო
ქართული სამხედრო პროდუქცია
მოსკოვის მაცხოვრის კვართის ტაძარი (დონი)

მოსკოვის მაცხოვრის კვართის ტაძარი (დონი)
მოსკოვის მაცხოვრის კვართის ტაძარი — მართლმადიდებლური ტაძარი მოსკოვში. ტაძარი დაარსებულია XVIII საუკუნეში. მდებარეობს მოსკოვის სამხრეთის ადმინისტრაციული ოლქის დონის რაიონში.
ტაძრის მთავარი საკურთხეველი ნაკურთხია მაცხოვრის კვართის სახელზე, ეგვტერები კი იაკობ ალფესისა და წმინდა ბარბარეს სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ხის ეკლესია ააგეს ჯერ კიდევ 1690 წელს, იმ ადგილზე სადაც ერთმანეთს შეხვდნენ 1625 წელს სპარსეთის შაჰის აბას I-ის ელჩობა და რუსეთის სასულიერო საზოგადოება, რომელთაც მეფე მიხეილ თევდორეს ძესა და პატრიარქ ფილარეტს გადასცეს, ქისტიანული სამყაროს სიწმინდე ქრისტეს კვართი, იმ ტანსაცმლის ნაწილი, რომელიც ქრისტეს გოლგოთისკენ მიმავალ გზაზე ეცვა. ქრისტეს კვართი დააბრძანეს კრემლის ღვთისმშობლის მიძინების ტაძარში. შეხვედრის ადგილზე ააგეს ხის ტაძარი, მოგვიანებით - ობელისკი, რომელიც შემონახულია დღემდე. ამ პერიოდიდან საეკლესიო კალენდარში გაჩნდა ახალი ჩანაწერი: „მაცხოვრის წმინდა კვართის მდებარეობა მოსკოვში (1625)“. ამ დრესასწაულს მხოლოდ ერთი, რუსეთის მართლმადიდებელი ეკლესია აღნიშნავს.
ქვის ეკლესია ააგეს ძველი ხის ეკლესიის ადგილზე 1701-1716 წლებში მოსკოვური ბაროკოს სტილში. 1886-1889 წლებში ააგეს მოციქულ იაკობ ალფესის სახელობის ეგვტერი, ხოლო დაახლოებით 1894 წელს ზემოდან დააშენეს სამრეკლო. ეკლესიის ინტერიერში შემნახულია XVIII საუკუნის პერიოდის გაფორმება, ამავე პერიოდს მიეკუთვნება ბაროკოს სტილის საუკეთესო ნიმუში, ეკლესიის კანკელი.
XX საუკუნეში ეკლესია არ დაუხურავთ. 1930-იან წლებში მისი წინამძღვარი იყო მღვდელმოწამე ალექსანდრე ხოტოვიცკი. 1944-1960 წლებში ეკლესიაში მდებარეობდა მოჟაისკის მთავარეპისკოპოსის მაკარი დაევის კათედრა. 1949-1963 წლებში ეკლესიაში მსახურობდა წინამძღვარი ნიკოლა გოლუბცოვი. 2011 წლიდან ტაძრის საპატიო წინამძღვარია მიტროპოლიტი იობ ტივონიუკი.
რესურსები ინტერნეტში
Виртуальный тур по храму Положения Ризы Господней на Донской в Москве
Официальный сайт
Официальная страница на сайте Донского Благочиния
რუსეთის კულტურული მემკვიდრეობის ძეგლები მოსკოვში
მოსკოვის ტაძრები
რომის სამშვიდობო შეთანხმება

რომის სამშვიდობო შეთანხმება — სამშვიდობო შეთანხმება 1992 წლის 4 ოქტომბერს, მოზამბიკის სამოქალაქო ომში მონაწილე მხარეებს, ფრელიმოსა (მთავრობა) და რენამოს (ამბოხებულები) შორის, ამით დასრულდა სამოქალაქო ომი. მოლაპარაკებები 1990 წლის ივლისის დასაწყისში დაიწყო. შუამავალთა ჯგუფში ოთხი წევრი შედიოდა: წმინდა ეგიდიოს საზოგადოების ორი წევრი, ანდრეა რიკარდი და მატეო ზუპი, ასევე ჯეიმი ჯონქოლვესი და იტალიის მთავრობის წარმომადგენელი მარიო რაფაელი. ფრელიმოს დელეგაციას არმანდო გებუზა (მოზამბიკის დღევანდელი პრეზიდენტი), ხოლო რენამოს დელეგაციას რაულ დომინგოსი ხელმძღვანელობდა. სამშვიდობო ხელშეკრულებას ხელი მოზამბიკის იმდროინდელმა პრეზიდენტმა და ფრელიმოს ლიდერმა ჟოაკიმ ჩისანომ და რენამოს ლიდერმა ალფონსო დლაკამამ
მოაწერა.
ლიტერატურა
Eric Morier-Genoud, "Sant’Egidio et la paix. Interviews de Don Matteo Zuppi & Ricardo Cannelli", _LFM. Social sciences & missions_, ნომ.13, ოქტომბერი 2003, გვ. 119–145
Pierre Anouilh, "Des pauvres a la paix. Aspects de l'action pacificatrice de Sant'Egidio au Mozambique", _LFM. Social sciences & missions_, ნომ.17, დეკემბერი 2005, ბვ. 11–40
Moises Venancio, “Mediation by the Roman Catholic Church in Mozambique 1988-1991”, In Stephen Chan & Vivienne Jabri (eds), _Mediation in Southern Africa_, Basingstoke : Macmillan, 1993, გვ. 142–58
Alex Vines & Ken Wilson, “Churches and the Peace Process in Mozambique 1988-1991”, In Paul Gifford (ed.), _The Christian Churches and the Democratisation of Africa_, Leiden : Brill, 1995, გვ. 130–47
წმინდა ეგიდიოს საზოგადოების საიტი მოზამბიკის სამშვიდობო პროცესზე
მოზამბიკის სამოქალაქო ომი
XX საუკუნის სამშვიდობო ხელშეკრულებები
ილია ჯაიანი

ილია ჯაიანი
ილია თომას ძე ჯაიანი (დ. 5 თებერვალი, 1854 – გ. 29 იანვარი, 1916) — სამხედრო პირი. მეფის რუსეთის არმიის გენერალ-მაიორი.
დაამთავრა ტფილისის იუნკერთა ქვეითი სასწავლებელი და ოფიცერთა სკოლა.
მსახურობდა მეგრულ მე-16 პოლკში; 1876 წლიდან პრაპორშიკი; 1877 წლიდან პოდპორუჩიკი; 1877-1878 წლებში რუსეთ-თურქეთის ომის მონაწილე; 1879 წლიდან პორუჩიკი; 1881 წლიდან შტაბს-კაპიტანი; 1884 წლიდან კაპიტანი; იყო ასეულის მეთაური, შემდგომ ბატალიონის მეთაური; 1890 წლიდან პოდპოლკოვნიკი; 1905 წლიდან — პოლკოვნიკი. 1905 წლიდან ბაშკადიკლარსკის სარეზერვო ბატალიონის მეთაური; 1905 წლიდან გორის 259-ე სარეზერვო პოლკის მეთაური; 1909 წლიდან სამურსკის 83-ე ქვეითი პოლკის მეთაური; 1912 წელს, ასაკის გამო გადადგა სამსახურიდან გენერალ-მაიორის წოდებით. მსოფლიო ომის დაწყების შემდეგ, 1915 წელს, იმავე ჩინით შეუდგა სამსახურს; 1916 წელს ჩაირიცხა კავკასიის სამხედრო ოკრუგის შტაბის რეზერვში.
გარდაიცვალა 61 წლის ასაკში. დაკრძალულია დიდუბის ღვთისმშობლის ეკლესიაში.
რესურსები ინტერნეტში
ქართველი სამხედრო მოღვაწეები
დაბადებული 5 თებერვალი
დაბადებული 1854
გარდაცვლილი 29 იანვარი
გარდაცვლილი 2016
რუსეთის იმპერიის გენერალ-მაიორები
წმინდა ვლადიმერის IV ხარისხის ორდენის კავალრები
წმინდა ანას II ხარისხის ორდენის კავალრები
წმინდა სტანისლავის II ხარისხის ორდენის კავალრები
წმინდა სტანისლავის III ხარისხის ორდენის კავალრები
ქართველები პირველ მსოფლიო ომში
კლაიდი (უისკონსინის ქალაქი)

კლაიდი (უისკონსინის ქალაქი)
კლაიდი — ქალაქი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 322 ადამიანს შეადგენდა, სიმჭიდროვე 3,6 კაცი/კმ². ფართობი 89,7 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 89,7 კმ²-ს შეადგენდა. აქედან ხმელეთს 88,4 კმ², წყალს კი 1,4 კმ² უჭირავს.
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
გეოგრაფიული სახელწოდებები
სქოლიო
აიოვის ოლქის ქალაქები
კრასილივი

კრასილივი — ქალაქი უკრაინაში. მდებარეობს ხმელნიცკის ოლქში. 2013 წელს ქალაქის მოსახლეობა 19679 კაცს შეადგენდა.
სქოლიო
ხმელნიცკის ოლქის ქალაქები
ფიურტი

ფიურტი — ქალაქი გერმანიაში, ბავარიის მხარის ჩრდილოეთ ნაწილში, შუა ფრანკონიის ადმინისტრაციულ რეგიონში. ეასზღვრება უფრო დიდ ქალაქს — ნიურნბერგს. ამ ორი ქალაქის ცენტრები ერთმანეთისგან 7 კმ-ითაა დაშორებული.
ფიურტი, ნიურნბერგი და ერლანგენი სხვა პატარა ქალაქებთან ერთად წარმოქმნიან „შუა ფრანკონიის კონურბაციას“, რომელიც ერთ-ერთია გერმანიის 11 მთავარი მეტროპოლირი რეგიონიდან.
2007 წელს, ფიურტმა არსებობის ათასი წელი იზეიმა, ვინაიდან, პირველად 1007 წლის 1 ნოემბერსაა მოხსენიებული.
დაძმობილებული ქალაქები
პეისლი (გაერთიანებული სამეფო), 1969-დან
ლიმოჟი (საფრანგეთი), 1992-დან
მარმარისი (თურქეთი), 1995-დან
კსილოკასტრო (საბერძნეთი), 2006-დან
იხილეთ აგრეთვე
გერმანიის დიდი ქალაქების სია
რესურსები ინტერნეტში
ოფიციალური საიტი
FürthWiki.de Free city wiki about Fürth
გერმანიის ქალაქები
Xalxal, Oghuz

Xalxal, Oghuz
Xalxal (also spelled as Khalkhal') is the Lezgin village and municipality in the Oghuz Rayon of Azerbaijan. It has a population of 767.
References
Populated places in Oghuz District
Talış, Agsu

Talış, Agsu
Talış (also, Talysh) is a village in the Agsu Rayon of Azerbaijan.
References
Populated places in Agsu District
Dacetinops concinnus

Dacetinops concinnus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dacetinops-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
Flaming Youth

Flaming Youth — ბრიტანული ჯგუფი, რომელმაც დაშლამდე, 1969 წელს ჩაწერა ერთადერთი ალბომი. დღეს იგი უფრო მეტად ცნობილია, როგორც ფილ კოლინზის ერთ-ერთი ჯგუფი. იმ პერიოდში კოლინზი, რომელიც დასარტყამებზე უკრავდა, სულ 18 წლის იყო.
ჯგუფის სხვა მუსიკოსები იყვნენ: ბრაიან ჩეტონი (კლავიშები), რონი კერილი (ბას გიტარა), გორდონ სმიტი (გიტარა, ბას გიტარა). ჯგუფის კარიერის დასასრულს, მას შეუერთდა როდ მაიალი (ორგანი) და კოლექტივის მუსიკა უფრო თავისუფალი ფორმა შეიძინა.
ჯგუფის ალბომი Ark 2 გამოვიდა 1969 წელს. ფირფიტა გამოიცა ლეიბლზე Fontana. კომერციული წარმატება მას არ ჰქონია. ჯგუფის ორი სინგლი ამ ალბომიდან იყო “Man, Woman, and Child” და “Guide Me Orion”. მოკლე ტურის შემდეგ Flaming Youth დაიშალა.
1970 წელს კოლინზიც და კერილიც იყვნენ პრეტენდენტები ჯენესისში მოხვედრაზე. კერილმა არ გაიარა კონკურსი, მაგრამ მოგვიანებით უკრავდა კოლინზთან ერთად მის სოლო ტურებზე. კოლინზმა აგრეთვე დაუკრა ჩეტონის ჯგუფის Boys Don't Cry მეორე ალბომზე.
რესურსები ინტერნეტში
არაოფიციალური საიტი
რონი კერილის ოფიციალური ბიოგრაფია
ინგლისური ბოიბენდები
ფილ კოლინზი
ბრიტანული პროგრესული როკ-ჯგუფები
გუდალეთის ტაძარი

გუდალეთის ტაძარი – XIII-XVIII საუკუნეების სამონასტრო კომპლექსი კასპის მუნიციპალიტეტის სოფელ გუდალეთში. მდებარეობს მდინარე გუდალურას მაღალი ხევის პირას. კომპლექსში შედის: ღვთისმშობლის ტაძარი და კოშკებიანი ციხე-გალავანი.
ტაძარი
ღვთისმშობლის ტაძარი ჯვარ-გუმბათოვანი ნაგებობაა. აგებულია XIII-XIV საუკუნეების მიჯნაზე, ნაშენია თლილი ქვით, გამოყენებულია რიყის ქვა და აგურიც. ეკლესია ძლიერ დაზიანებულია: გუმბათი და კამარები ჩაქცეულია, სამხრეთ და ჩრდილოეთ კედლები 1-2 მეტრის სიმაღლეზეა შემორჩენილი; დანგრეულია მეორე სართული (სადიაკვნისა და სამკვეთლოს თავზე), არ შემორჩენილა გუმბათქვეშა ბოძები და თაღები; ეკლესიის დასავლეთ კარიბჭის სამხრეთ კედელი მთლიანად დანგრეულია. შედარებით უკეთესად არის შემონახული აღმოსავლეთ და დასავლეთ ფასადები.
ტაძარს სამი შესასვლელი აქვს - დასავლეთიდან, სამხრეთიდან და ჩრდილოეთიდან. სამივე შესასვლელი თაღოვანია. აღმოსავლეთით ღრმა ბემიანი აფსიდი ნახევარწრიულია. მის ორივე მხარეს თითო აფსიდიანი სათავსი, სამკვეთლო და სადიაკვნეა. მათ თავზე არსებული სათავსები ინტერიერს სწორკუთხა გასასვლელით უკავშირდებოდა. აქედან საკურთხევლის კონქის თავზე გამართულ სამალავშიც შეიძლებოდა მოხვედრა. აფსიდის სარკმლის ქვეშ სწორკუთხა, ხოლო მის ორივე მხარეს თითო ნახევარწრიული ნიშია. თითო სარკმელი ყოფილა აღმოსავლეთ და დასავლეთ კედლებში. მცირე ზომის თითო მრგვალი სარკმელი აქვს სამკვეთლოს, სადიაკვანესა და მათ თავზე მოთავსებულ სათავსებს. გუმბათი ეყრდნობოდა აფსიდის კედლებსა და დასავლეთით ორ თავისუფლად მდგომ ბოძს. აღმოსავლეთ ფასადის კუთხეებთან პატარა, მრგვალი, საგანგებოდ მოჩარჩოებული სარკმლების ორი რიგია, ამ ფასადს მარტივპროფილიანი, სადა ლავგარდანი აქვს. დასავლეთ ფასადზე, განიერი თაღოვანი შესასვლელის ზემოთ სარკმელი ჩუქურთმიან საპირეშია ჩასმული. ეკლესიის სამივე შესასვლელი თაღოვანი ლილვებით, ბურთულებითა და ფესტონებით ყოფილა მორთული.
გალავანი
ღვთისმშობლის ტაძარს შემოვლებული აქვს ხუთკუთხა გალავანი (28 X 30 მ), რომელიც აგებულია XVIII საუკუნის მეორე ნახევარში, ნაშენია რიყის ქვით. მოსწორებულ ადგილზე ნაგები ციხე-გალავნის ყოველ კუთხეში თითო ცილინდრული (ზემოთკენ შევიწროებული) კოშკი დგას. გალავანი ძლიერ დაზიანებულია: დანგრეულია კედლების ზედა მონაკვეთები (განსაკუთრებით აღმოსავლეთ მხარეს), ჩამონგრეულია კოშკების ზედა ნაწილები, სართულშუა გადახურვები, თახჩები, სათოფურები და სარკმლები ბევრგან გაგანიერებული ან ჩამოშლილია.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
კასპის მუნიციპალიტეტის ტაძრები
ლიდორი

ლიდორი — ქალაქი აშშ-ში. მდებარეობს აიდაჰოს შტატში, ლემჰაის ოლქში. 2010 წლის მონაცემებით ქალაქის მოსახლეობა შეადგენს 105 კაცს.
იხილეთ აგრეთვე
აიდაჰოს ქალაქების სია
აიდაჰოს ქალაქები
ვერხნი-გიადუქი

ვერხნი-გიადუქი — სოფელი აზერბაიჯანში, ლენქორანის რეგიონის ლერიქის რაიონში.
რესურსები ინტერნეტში
ლერიქის რაიონის სოფლები
ბურებისტა

ბურებისტა — დაკიის მეფე ძვ. წ. 82-44 წლებში.
ძვ. წ. I საუკუნეში დაკების ტომებმა განვითარების უმაღლეს წერტილს მიაღწიეს. გადავიდნენ ვაჭრობბაზე დამყარებულ მეურნეობის ახალ ტიპზე. ბერძნებთან მჭიდრო კავშირებმა განაპირობა ტომების გაერთიანება. გაერთიანების სხვა მიზეზად ითვლება თავდასხმების საფრთხე. დასავლეთით და ჩრდილო-დასავლეთით გაძლიერდნენ კელტები. აღმოსავლეთიდან სკვითები და სარმატები ახდენდნენ გავლენას დაკების ტერიტორიაზე. თუმცა ყველაზე მეტად საფრთხის შემცველი გახდა რომაელტა დაპყრობები, რომლებიც საბერძნეთ-მაკედონიის შემდეგ გაუმეზობლდნენ დაკებს. ყველა ამ ფაქტორმა განაპირობა დაკების გაერთიანება ბურებისტას მმართველობის პერიოდში. მისი გაერთიანებული სახელმწიფო მთლიანად მოიცავდა თანამედროვე რუმინეთისა და მოლდოვის ტერიტორიებს.
სტრაბონის ცნობის მიხედვით ბურებისტა გარდაიცვალა ლაშქრობის დროს. ბურებისტას გარდაცვალების შემდეგ სახელმწიფო ოთხ ნაწილად დაიყო. მისი გარდაცვალების შემდეგ ქვეყნის გაძლიერება დაიწყო ერთი საუკუნის შემდეგ გამეფებულმა დეცებალუსმა, თუმცა შექმნილი გარე პოლიტიკური სიტუაციის გამო დაკია რომის პროვინციად იქცა.
რესურსები ინტერნეტში
Searchable Greek Inscriptions at The Packard Humanities Institute (PHI) - Burebista and Argedava segment from Decree of Dionysopolis reviewed in Inscriptiones graecae in Bulgaria repertae by Georgi Mihailov
A fost Argedava (Popesti) resedinta statului geto-dac condus de Burebista?
დაკიის მმართველები
გარდაცვლილი ძვ. წ. 44
ივლიანე ხაინდრავა (უფროსი)

ივლიანე ხაინდრავა (უფროსი)
ივლიანე ლევანის ძე ხაინდრავა, იულიან ხაინდროვი (დ. 1873, სოფ. ლეხაინდრავო, ახლანდ. მარტვილის მუნიციპალიტეტი, — გ. 18 ივლისი, 1938, ქ. ხარბინი, ახლანდ. ჩინეთის სახალხო რესპუბლიკა) — რევოლუციური მოძრაობის მონაწილე საქართველოში, შემდეგ ქალაქ ხარბინის ქართული კოლონიის ხელმძღვანელი, მრეწველი.
ხაინდრავა წარმოშობით სენაკის მაზრის აზნაურთა ოჯახიდან იყო. ქუთაისის გიმნაზიაში სწავლის დროს ჩაება რევოლუციურ მოძრაობაში, 1890-იან წლებში იყო ანარქისტული ჯგუფის წევრი და მონაწილეობდა ქუთაისის გუბერნატორზე თავდასხმაში, რის გამოც 25-წლიანი გადასახლება და კატორღული სამუშაოები მიუსაჯეს. 14 წელი გაატარა ციმბირში, შემდეგ კი ჩინეთში გადავიდა და დასახლდა მანჯურიაში, ქალაქ ხარბინში, რომელიც ცენტრალურ ხელისუფლებას მოკლებული იყო და რუსეთის იმპერიიდან გაქცეული და გადასახლებული სხვადასხვა ეროვნების ადამიანების თავშესაფრად იქცა. ხაინდრავამ ტყის მოპოვებისა და დამუშავების საქმეს მოჰკიდა ხელი და გამდიდრდა. 1908 წელს ხარბინში დააფუძნა ქართული სათვისტომო, რომლის პირველი და უცვლელი თავმჯდომარე თვითონვე იყო გარდაცვალებამდე. ეწეოდა ქველმოქმედებას; მისი ინიციატივითა და მონაწილეობით დაარსდა ქართული კლუბი, ბიბლიოთეკა, სკოლა, ურთიერთდამხმარე სალარო. დიდი ავტორიტეტით სარგებლობდა ხარბინის მრავალეთნიკურ მოსახლეობაში. 1916 წელს ფარულად იმყოფებოდა საქართველოში. გარდაიცვალა 1938 წელს. ანდერძის მიხედვით უნდა დაეკრძალათ მშობლიურ სოფელში, რაც ვერ შესრულდა. დაკრძალულია ხარბინის ე.წ. ახალ სასაფლაოზე. ივლიანე ხაინდრავას ოჯახიდან ცნობილია: შვილები — მწერლები ლევან და ლიდა ხაინდრავები, შვილიშვილები — პოლიტიკოსი და პუბლიცისტი ივლიანე, პოლიტიკოსი და რეჟისორი გოგა.
ლიტერატურა
Незабытые могилы. Российское зарубежье: некрологи 1917-1997. Том 6. Книга 3. Х-Я. М., 2007.
რესურსები ინტერნეტში
დაბადებული 1873
გარდაცვლილი 18 ივლისი
გარდაცვლილი 1938
მარტვილის მუნიციპალიტეტში დაბადებულები
ქართველი ბიზნესმენები
ქართველი ქველმოქმედები
ქართველი ემიგრანტები
ქართველი ანარქისტები
ივლიანე
სერესო

სერესო — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ტრასიერა-ტიერას-დე-გრანადილიის კომარკის შემადგენლობაში. ფართობი — 18 კმ². მოსახლეობა — 159 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
სერესოს მუნიციპალიტეტის ოფიციალური საიტი
სქოლიო
კასერესის მუნიციპალიტეტები
ოიქუ გიურმანი

ოიქუ გიურმანი (დ. 4 აგვისტო, 1982, სტამბოლი) — თურქი პოპ- და ფლამენკოს მომღერალი და მსახიობი. 2007 წლიდან თავის ტყუპ ძმა ბერკთან ერთად დააარსა ჯგუფი Öykü ve Berk, მაგრამ ჯგუფი დაიშალა 2010 წელს.
პირადი ცხოვრება
ოიქუ გურმანი 2015 წლის 4 აგვისტოს იავუზ ბინგოლზე დაქორწინდა და 2016 წლის 15 აპრილს განქორწინდა.
მუსიკალური კარიერა
იგი არის მხატვარი, რომელიც ქმნის მუსიკას ხმელთაშუა ზღვისა და არაბული მუსიკის შერწყმით. იგი ცნობილია სიმღერით „Evlerinin Önü Boyalı Direk“, რომელიც თავის ძმა ბერკთან ერთად ატვირთა YouTube-ზე. 2008 წლის მაისის მდგომარეობით, ვიდეოს 10 მილიონ 800 ათასი ნახვა ჰქონდა. მათი ვიდეოები ამოიღეს 2008 წლის აგვისტოში.
ოიქუს და მისი ძმის პირველ ალბომში, „Kısmet“, სულ 10 სიმღერაა. ბურკის საფირმო სიმღერების გარდა, მათ ალბომში შეიტანეს ხალხური სიმღერები ფლამენკოსთან შერევით. დებიუტის შემდეგ მათ TRT1-ის ეკრანებზე მუსიკალური და სასაუბრო პროგრამა „Boyalı Direk“ წარადგინეს.
2010 წელს ოიქუმ და ბერკმა დაშალეს ჯგუფი და გადაწყვიტეს, რომ მარტო გაეგრძელებინათ თავისი კარიერა.
რესურსები ინტერნეტში
Öykü Gürman
დაბადებული 4 აგვისტო
დაბადებული 1982
თურქი მომღერლები
თურქი მსახიობები
ვლადიმირი (ქალაქი)

ვლადიმირი (ქალაქი)
ვლადიმირი — ქალაქი რუსეთში, ვლადიმირის ოლქის ადმინისტრაციული ცენტრი. მდებარეობს მდინარე კლიაზმის მარცხენა ნაპირზე. ქალაქი შედის ცნობილ ტურისტულ მარშრუტში „ზოლოტოე კალცო“.
2010 წლის აღწერის მონაცემებით, ქალაქში 345,598 კაცი ცხოვრობს.
რესურსები ინტერნეტში
.
სქოლიო
ვლადიმირის ოლქის ქალაქები
Contracts House

Contracts House
The Contracts House is a trade building in the Podil neighborhood of Kyiv, the capital of Ukraine. The Contracts House received its name because the city's contracts were signed there. It is located on the Kontraktova Square, once one of the Podil's main trading centers. The building is considered one of the important Classical architecture constructions of the city.
History
After a large fire destroyed part of the Podil in 1811, the first Contracts House in the neighborhood burnt down. A new replacement building was constructed in 1815-1817 in the Classical style according to a plan made by English architect V. Geste, supervised by architect Andrey Melensky.
The Contracts House was envisioned as part of an ensemble, which would include the post office, the magistrate's quarters, and the building itself. However, only the Contracts House was constructed. The front and western façades of the building features Doric order columns, and the eastern—Ionic order columns located on a portico. The front façade is topped off with a triangular pediment.
The building has a total of two floors, with the second floor used as a concert hall, containing a row of colonnades. All rooms in the building were done without any special decoration, with the exception of rooms on the upper floor, which were decorated on the order of Melensky. Since the time of its construction, the interior plan of the building has changed.
Although built as a contracts house, the building was not entirely used for this purpose; it was sometimes used as a concert hall. Famous personalities visited or used the Contracts House: writers Alexander Pushkin, Nikolai Gogol, and Honoré de Balzac, poets Taras Shevchenko, Adam Mickiewicz, and Denis Davydov.
After 1917, Trading Academy and Trade Museum were located in the premises of the Contracts House, and later - various technical schools. When interior furniture was renovated, the furniture for the building was developed by an architect I. Karakis.
Since the mid-1990s Ukrainian Interbank Currency Exchange is operating in the Contracts House, organized with a great contribution made by famous Ukrainian economist Vadym Hetman.
References
Bibliography
Buildings and structures in Kyiv
Commercial buildings completed in 1817
Neoclassical architecture in Kyiv
Dubai Classic

Dubai Classic — სნუკერის პროფესიონალური ტურნირი, რომელიც იმართებოდა 1988—1994 წლებში არაბთა გაერთიანებული საამიროების ტერიტორიაზე. თავდაპირველად იყო არარეიტინგული (Dubai Masters), შემდეგ ექვსი წლის განმავლობაში ჰქონდა რეიტინგული ტურნირის სტატუსი (Dubai Duty Free Classic). 1995 წელს ტურნირმა გადაინაცვლა ტაილანდში და ეწოდა Thailand Classic, შემდეგ წელს კი — Asian Classic, რის შემდეგაც იგი ამოიღეს მეინ-ტურის განრიგიდან. 2008/09 წლების სეზონზე იგი განახლდა, როგორც ბაჰრეინის ჩემპიონატი.
გამარჯვებულები
რესურსები ინტერნეტში
კრის ტერნერის არქივი
Dubai Classic
სირღაიის ნაჰია

სირღაიის ნაჰია
სირღაია (არაბ. ناحية سرغايا‎‎) — სირიის რიფ-დიმაშკის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით სირღაიის პროვინციაში დაახლოებით 9 475 ადამიანი ცხოვრობს. პროვინციის ფართობია 121,37 კმ².
სქოლიო
სირიის ნაჰიები
Boynitsa Municipality

Boynitsa Municipality is a small frontier municipality (obshtina) in Vidin Province, Northwestern Bulgaria, located in the Danubian Plain about 20 km southwest of Danube river. It is named after its administrative centre - the village of Boynitsa. The area borders on the Republic of Serbia to the west and northwest.
The municipality embraces a territory of with a population of 1,717 inhabitants, as of December 2009.
Settlements
Boynitsa Municipality includes the following 8 places all of them villages:
Demography
The following table shows the change of the population during the last four decades.
Vital statistics
As of most recent statistics from 2022, the population of Boynitsa dropped further to 740 people. There were only 1 birth recorded and 43 deaths. That means that the population dropped by 42 people, because of natural increase. In the period between 2000-2022 there were a total of 113 births recorded. The number of deaths in the same period was 1,670. That means that the population of Boynitsa declined by 1,557 people just because the fact more people are dying than that being born. Boynitsa is one of the smallest municipalities by population (only Treklyano Municipality has a smaller population).
Religion
According to the latest Bulgarian census of 2011, the religious composition, among those who answered the optional question on religious identification, was the following:
See also
Provinces of Bulgaria
Municipalities of Bulgaria
List of cities and towns in Bulgaria
References
External links
Info website
Municipalities of Vidin Province
Austrodaphnella alcestis

Austrodaphnella alcestis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
მიხეილ მურვანიშვილის საცხოვრებელი სახლი

მიხეილ მურვანიშვილის საცხოვრებელი სახლი — საცხოვრებელი სახლი, XX საუკუნის დასაწყისის არქიტექტურის ძეგლი დაბა სურამში. აგებულია 1916-1917 წლებში. ეკუთვნოდა ცნობილ მეტყევეს მიხეილ მურვანიშვილს. არის კულტურული მემკვიდრეობის ძეგლი. კულტურული მემკვიდრეობის ძეგლის სტატუსი მიენიჭა 2006 წლის 30 მარტს საქართველოს კულტურის, ძეგლთა დაცვისა და სპორტის სამინისტროს მიერ.
რესურსები ინტერნეტში
საქართველოს კულტურული მემკვიდრეობის ძეგლები
სურამი
პალეოამერიკანისტიკა

პალეოამერიკანისტიკა — სამეცნიერო დარგი, რომელიც დაკავებულია ამერიკის ორივე კონტინენტის კოლუბამდელი კულტურების აკადემიური შესწავლითა და კვლევით.
პალეოამერიკანისტიკა არის ინტერდისციპლინარული დარგი, რომელიც მოიცავს როგორც არქეოლოგიურ, ასევე ფილოლოგიურ, ეთნოლოგიურ - ისტორიულ ასპექტში - კვლევით სფეროებს.
პალეოამერიკანისტიკის მთავარი ინტერესის საგანს წარმოადგენს სამხრეთ, მესო და ჩრდილოეთ ამერიკის მაღალგანვითარებული კულტურების შესწავლა და კვლევა, მაგრამ ასევე პრეისტორიული ხალხებიც.
უმნიშვნელოვანესი კვლევის სფეროა აცტეკების, ჩიჩიმეკების, უასტეკების, მაიას, მიშტეკების, ოლმეკების, პურეპეჩას, ტოლტეკების, ტოტონაკების და ინკების მაღალგანვითარებული კულტურების კვლევა.
რესურსები ინტერნეტში
პალეოამერიკანისტიკის განყოფილება. ბონის უნივერსიტეტი, გერმანია
კოლუმბამდელი ამერიკა